IL-BARRI Jonfoħ, jitħabat, jilbeġ, Il-barri għajjien mejjet, Sa fl-aħħar daħal ġewwa; U x'ħin fil-bitħa huwa xamm ir-riħa Li kienet tixhed it-tixrid tad-dmija, Il-barri għajjat, u b'din l-għajta tiegħu, Kexkex il-biċċerija, Imb'għad xħin kollox reġa' għalli kien, Il-barri raqad raqda Għax ħassu wisq għajjien: Ħolom għelieqi kbar mimlija ħdura, Fejn jirgħu bhejjem ta' kull għamla w sura, Li kollha bienja taħt ix-xemx bla qies Jirfsu b'riġlejhom xkejjer kbar tal-ġwież. Sakemm minn nagħsa mnejn ba ftit mistrieħ Qajmitu r-rifsa tal-biċċier ix-xiħ; U kif il-bitħa dwiet bl-għajat u l-kliem, Il-barri dlonk intebaħ Li wasal għalih it-tmiem. Għalhekk, imdejjaq, nafar nafra kbira, Bħal ruħ li iħossha ta' xortiba lsira; Imb'għad xħin f'ġismu ħass ix-xafra dieħla Li qajla qajla bdiet toħroġlu demmu, Il-barri ħares, donnu ried jistaqsi: Għaliex lill-bniedem li kien qed itemmu. ĠoRĠ PISANI HENN GĦALINA, MULEJ F'ġieħ l-omm li tibki tul it-tqala mdejqa, miġnuna bil-ferħ ta' għada, imriegħda biċ-ċaqliq ta' dak li għandu jkun, maħsula bi dmugħ l-imħabba li taf tgħinha, f'ġieħ l-omm li tibki tul it-tqala mdejqa, Kompatu nin, Sinjoro.